**МОДЕЛ УГОВОРА– Партија 3**

**УГОВОР ЗА НАБАВКУ УСЛУГЕ ИЗНАЈМЉИВАЊА АУТОБУСА СА ВОЗАЧЕМ**

**ЗА ПОТРЕБЕ РАЗВОЈНЕ АГЕНЦИЈЕ СРБИЈЕ**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**).

**УВОДНЕ НАПОМЕНЕ**

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019 и 92/2023), Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС” бр. 21/2021), Одлуке о спровођењу поступка јавне набавке дел. број IZ-1-06-405-13/2025-2 од 24.03.2025. године и на основу јавног позива за подношење понуда за набавку: Набавка услуге изнајмљивања возила са возачем број 0007/2025, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки и на својој интернет страници;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**ПРЕДМЕТ**

**Члан 2.**

Предмет овог уговора је набавка услуге изнајмљивања аутобуса конфигурације од 10+1 до 20+1 седишта са возачем за превоз путника у земљи за потребе Развојне агенције Србије, у свему према техничким спецификацијама и понуди Пружаоца услуге број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_године *(попуњава Наручилац)*, које се налазе у прилогу овог уговора и чине његов саставни део.

Наручилац ће имати потребу за изнајмљивањем аутобуса са возачем на територији Републике Србије.

У случају да се код Наручиоца појави потреба за услугом изнајмљивања возила са возачем ван територије Републике Србије, иста ће се вршити по ценама из важећег ценовника изабраног понуђача, на који сагласност даје Наручилац, а која ће обухватати и све евентуалне додатне трошкове превоза у иностранству.

Услуге које су предмет овог уговора ће се извршавати у обиму, количини и динамиком у складу са потребама и захтевима Наручиоца.

**ЦЕНА И ВРЕДНОСТ УГОВОРА**

**Члан 3.**

Укупна вредност Уговора је највише до процењене вредности јавне набавке, што износи 2.000.000,00(словима: два милиона)динара без ПДВ-а, односно 2.400.000,00 (словима: два милиона четиристо хиљада) динара са ПДВ-ом.

Уговорне стране су сагласне да Наручилац није у обавези да утроши сва планирана средства која су означена као максимална уговорена вредност.

Уговорне стране су сагласне да су јединичне цене из понуде Пружаоца услуге фиксне и не могу се мењати у току важења Уговора.

Плаћања по Уговору у 2025. години вршиће се до нивоа средстава обезбеђених Финансијским планом Наручиоца за 2025. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**ПРАВА И ОБАВЕЗЕ**

**Члан 4.**

Пружалац услуге се обавезује да извршава услуге из члана 2. овог уговора у свему према техничким спецификацијама и Обрасцу структуре понуђене цене, а у сарадњи са Наручиоцем.

Пружалац услуге се обавезује да услуге обавља ажурно, стручно и квалитетно, у складу са добрим пословним обичајима, правилима и стандардима струке.

**Члан 5.**

Пружалац услуге је дужан да обезбеди возило тражене конфигурације која испуњава услове прописане законом и предвиђене техничком спецификацијом и понудом Пружаоца услуге.

У зависности од удаљености дестинације и планираног времена проведеног на путу, Пружалац услуге је дужан да обезбеди потребан број возача.

Пружалац услуге је дужан да Наручиоцу у складу са његовим захтевом обезбеди потребан број возила истовремено.

**Члан 6.**

Возила којима се врши превоз морају бити исправна, уредна и чиста.

Возач који обавља превоз мора бити уредан, обавезан је да све време носи одело и пожељно је да зна енглески језик.

Возач који обавља превоз дужан је да помогне око пртљага при уласку и изласку из возила, као и да консултује странку/е да ли хоће да слушају музику или други аудио програм.

**Члан 7.**

Tрошкови горива и паркинга су саставни део услуге изнајмљивања возила по сату из понуде Пружаоца услуга.

Трошкове путарина сносиће Наручилац.

Ноћење и исхрану возача дужан је да обезбеди Пружалац услуге, а трошкове истих сносиће Наручилац. Избор места ноћења (као и ноћења са обезбеђеном исхраном) Пружалац услуге мора доставити на сагласност Наручиоцу најкасније 24 сата пре времена почетка ноћења.

Пружалац услуге ће трошкове ноћења и исхране возача, као и трошкове путарина фактурисати у оквиру цене након извршене услуге.

У случају да се Наручилац задржава на одређеној адреси у земљи, Пружалац услуге је дужан да понуди најјефтинију варијанту за Наручиоца, односно да утврди да ли је повољније да рачуна сате чекања и да остане са возилом током трајања боравка или да се врати на одредиште и да се у договорено време врати по Наручиоца.

Под услугом чекања по сату подразумевају се сати чекања у оквиру времена ангажовања једног возача. У случају вишедневног ангажовања возила са возачем, у цену услуге чекања по сату се не урачунавају сати чекања ван времена ангажовања једног возача, када је уговорено да Наручилац сноси трошкове ноћења и исхране тог возача.

**Члан 8.**

Плаћање ће се вршити сукцесивно по пруженој услузи, на основу рачуна Пружаоца услуге са спецификацијом пружених услуга.

Наручилац се обавезује да у року од најдуже 45 дана од пријема исправно испостављеног рачуна изврши плаћање на рачун Пружаоца услуге број \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_ банке *(попуњава Понуђач)*.

У циљу реализације уговорних обавеза, Наручилац и Пружалац услуге дужни су да у року од 10 (десет) дана од дана закључења овог уговора одреде лица за комуникацију и о томе обавесте другу уговорну страну путем електронске поште.

У случају да је лице које је одређено као лице за комуникацију спречено да обавља поверене послове, уговорна страна која је именовала то лице, дужна је да одреди друго лице као замену и о томе обавести другу уговорну страну путем електронске поште у року од 24 сата.

Наручилац задржава право да откаже наручену вожњу у случају више силе или непредвиђених околности, а Пружалац услуге је сагласан да у том случају услугу вожње не фактурише.

**РОК И НАЧИН ИЗВРШЕЊА УСЛУГЕ**

**Члан 9.**

Изнајмљивање возила са возачем вршиће се сукцесивно у складу са потребама Наручиоца, на основу писаног захтева Наручиоца, који се путем електронске поште подноси Пружаоцу услуга најкасније 24 сата пре отпочињања превоза путника.

У случају указане изненадне потребе Наручилац задржава право да захтева превоз и у року краћем од рока из став 1. овог члана.

Писани захтев Наручиоца за изнајмљивање возила садржи нарочито: датум отпочињања превоза, број дана, маршуту пута, број путника, врсту и број возила.

Пружалац услуга је дужан да у року од сат времена од пријема писаног захтева за изнајмљивање возила, Наручиоца обавести да ли ће имати на располагању тражено возило за тражени термин.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 10.**

Уговорне стране су сагласне да ће Пружалац услуге у року од 10 дана од дана закључења овог уговора као средство финансијског обезбеђења за добро извршење посла предати Наручиоцу:

1. оригинал бланко меницу чији је број наведен у меничном овлашћењу, потписану од стране овлашћеног лица Пружаоца услуге у складу са картоном депонованих потписа и попуњену у складу са прописима, плативу на први позив. Средство обезбеђења за добро извршење посла, односно меница издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока важења Уговора.

2. менично овлашћење, потписано од стране овлашћеног лица Пружаоца услуге у складу са картоном депонованих потписа,

3. доказ о регистрацији менице,

4. копију картона депонованих потписа, издату од стране пословне банке Пружаоца услуге.

**ПРИМЕДБЕ И РЕКЛАМАЦИЈЕ**

**Члан 11.**

Контрола извршених услуга се врши од стране запослених код Наручиоца, корисника конкретне услуге.

У случају утврђених недостатака у квалитету и обиму извршене услуге, Пружалац услуге је дужан да од момента усмене или писмене пријаве рекламације, отклони евентуалне недостатке одмах, или у најкраћем могућем року.

У случају утврђених недостатака у квалитету возила Пружалац услуге се обавезује да у периоду након уложене рекламације Наручиоца, услуге које су предмет овог уговора неће пружати возилом које садржи такве недостатке.

**ПРАВНО ДЕЈСТВО И ВАЖЕЊЕ УГОВОРА**

**Члан 12.**

Овај уговор ступа на снагу даном потписивања од стране овлашћених лица уговорних страна, а примењује се након истека трајања уговора који Наручилац већ има закључен по спроведеној јавној набавци у 2024. години, чији предмет је истоврстан предмету из члана 2. овог уговора.

Уговор се закључује на период од годину дана од дана почетка његове примене, а може престати да важи и раније, уколико се пре истека рока на који је закључен утроше сва уговорена средства.

**ОСТАЛЕ ОДРЕДБЕ**

**Члан 13.**

Измене и допуне овог уговора могу се вршити у складу са Законом о јавним набавкама, и то у писменој форми и уз обострану сагласност Уговорних страна.

**Члан 14.**

Све евентуалне спорове који настану из, или поводом овог уговора Уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност суда у Београду.

**Члан 15.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

ЗА ПРУЖАОЦА УСЛУГЕ ЗА НАРУЧИОЦА

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

в.д. директора Радош Газдић